שו"ת רשב"ץ (תשב"ץ)/חלק ב/רסט
ענין רסט:
עוד שאלת ס"ת שיש בו כמה דביקו' ויש בו קרע בגליון שלמעל' ונמשך עד שש שטות אם כשר לקרות בו אם לאו.
דע כי הדבוקו' יש להם תקנה בהפרדה ואם לא הפריד פסול דהא אמרי' בפ' הקומץ רבה (כ"ט ע"א) כל אות שאין גויל מקיף אותה מארבע רוחותיה פסולה.
והיריעה הפסולה אין לה תיקון אלא בסלוק.
דהא אמרי' התם (ל"א ע"ב) קרע הבא בתוך שני שטין יתפור.
בתוך שלש שטין לא יתפור.
והא דאמרי' בתוך שלשה יתפור אוקימא בחדתא ודוקא תוך שלשה אבל יתר מכאן אפילו בחדתא לא יחפר ואין לה תקנה אלא בסלוק וגניזה ולהחליף אותה ודבר זה פשוט הוא (וע' בח"ג שאלה ר"ז ושם פסק המחבר ועשה מעשה):